104. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 916 της 25/27 Ιαν. 1993 (ΦΕΚ Β΄ 28) Προσδιορισμός κατά κατηγορία και κλάδο ή ειδικότητα των 18 κενών οργανικών θέσεων που διατηρήθηκαν και ανακατανεμήθηκαν στην ΓΓΕΤ με την πράξη 166 της 22.12.92 του Υπ. Συμβουλίου. Έχοντας υπόψη: 1.Τις διατάξεις: α.Του Νόμ. 1558/85 «Κυβέρνηση και Κυβερνητικά Όργανα». β.Του άρθρ. 21 του Νόμ. 2085/92 «Ρύθμιση θεμάτων οργάνωσης και άλλες διατάξεις» (ΦΕΚ 170/Α/92). γ.Του Π.Δ. 248/89 «Οργανισμός ΓΓΕΤ» όπως τροποποιήθηκε με το Π.Δ. 179/92. 2.Την πράξη του Υπουργικού Συμβουλίου με αριθ. 166/22.12.92 (ΦΕΚ 201/Α/23.12.92) «Διατήρηση και ανακατανομή κενών οργανικών θέσεων μόνιμου και με σχέση εργασίας ιδ. δικαίου προσωπικού των Κεντρικών Υπηρεσιών Υπουργείων και Γενικών Γραμματειών Υπουργείων», με την οποία διατηρούνται και ανακατανέμονται στη Γεν. Γραμματεία Έρευνας και Τεχνολογίας 18 θέσεις, αποφασίζουμε: Προσδιορίζουμε κατά κατηγορία και κλάδο τις ανακατανεμόμενες με την ως άνω (2) σχετική πράξη του Υπουργικού Συμβουλίου κενές οργανικές θέσεις στη Γενική Γραμματεία Έρευνας και Τεχνολογίας, ως ακολούθως: Στον Κλάδο Θέσεις ΠΕ Ειδ. προσωπικού: 5 ΠΕ Μηχανικών: 1 ΠΕ Πληροφορικής: 1 ΤΕ Διοικ. Λογιστικού: 1 ΤΕ Πληροφορικής: 1 ΔΕ Διοικ. Λογιστικού: 3 ΔΕ Δακτ. Στενογράφων: 3 ΠΕ Αρχιτ.-Μηχανικών: 1(Τεχν. Υπηρ.) ΠΕ Πολιτ. Μηχανικών: 1 » ΔΕ Σχεδιαστών: 1 » Σελ.  30,462(α) Τεύχος 1402 Σελ. 30 Οι ανωτέρω θέσεις κατά κλάδο αφορούν οργανικές θέσεις μόνιμου προσωπικού. Από τις διατάξεις της απόφασης αυτής προκαλείται δαπάνη σε βάρος του Κρατικού Προϋπολογισμού, το ύψος της οποίας δεν μπορεί να προσδιοριστεί. 